
ΕΙΔΙΚΟ ΕΝΘΕΤΟ 


Η ΣΥΓΚΕΝΤΡΩΣΗ 
ΣΤΟΝ "ΑΚΑΔΗΜΟ" 


Τεράστιας σημασίας εκδή¬ 
λωση για μια δημοκρατική ε¬ 
νημέρωση πραγματοποιήθη¬ 
κε στις 5/5/99 στο θέατρο “Α- 
κάδημος”. Την εκδήλωση με 
θέμα την εθνοκάθαρση στο 
Κόσοβο, τους βομβαρδι¬ 
σμούς και την κάλυψη τους 
από τα ελληνικά ΜΜΕ, ορ¬ 
γάνωσαν οι Ριχάρδος Σωμε- 
ρίτης, αρθρογράφος του Βή¬ 
ματος, Τ. Μίχας, αρθρογρά¬ 
φος της Ελευθεροτυπίας, Θ. 
Παπανδρόπουλος, πρώην 
πρόεδρος της Ένωσης Ευρω¬ 
παίων Αημοσιογράφων, και 
Ηλίας Ζαφειρόπουλος, γενι¬ 
κός γραμματέας της ΟΑΚΚΕ, 
σαν αρθρογράφος της εφημε¬ 
ρίδας μας, της Νέας Ανατο¬ 
λής, οι οποίοι ήταν και οι ο¬ 
μιλητές στη συγκέντρωση. 

Η εκδήλωση αυτή ήταν μια 
πρωτοβουλία για την υπεράσπι¬ 
ση του δικαιώματος στην ελεύ¬ 
θερη ενημέρωση και την καταγ¬ 
γελία της λογοκρισίας που ωμά 
εφαρμόζεται από το σέρβικο κα¬ 
θεστώς στην κρίση του Κόσοβου, 
και πιο έντεχνα από τα ελληνι¬ 
κά ΜΜΕ που κάνουν φιλοσέρ- 
βικη προπαγάνδα. Αυτή η πρω¬ 
τοβουλία αντέδρασε στη φίμωση 
των δημοσιογράφων που επιχει¬ 
ρεί ται τόσο από τις πολιτικές δυ¬ 
νάμεις στη χώρα μας, όσο και α¬ 
πό τις διοικήσεις των ΜΜΕ, ό¬ 
ταν οι δημοσιογράφοι αυτοί επι¬ 
χειρούν να μεταφέρουν εικόνες 
της εθνοκάθαρσης από το Κόσο¬ 
βο. Ήρθε σαν αποτέλεσμα του ξε¬ 
σπάσματος πολλών δημοκρατι¬ 
κών δημοσιογράφων ενάντια στη 
μονόπλευρη ενημέρωση, που εκ¬ 
δηλώθηκε με διαμαρτυρία στην 
ΕΣΗΕΑ και στην ΠΟΕΣΥ, από 
τους Σωμερίτη, Μίχα και Τελλΐ- 
δη, και με άρθρα σε περιοδικά κι 
εφημερίδες (όπως αυτά των Θε- 
οδωράκη, Γεωργελέ, Τελίδη και 
Τέλογλου στο περιοδικό ΚΛΙΚ). 
Οι δημοσιογράφοι που κατάγγει¬ 
λαν την εθνοκάθαρση στο Κόσο¬ 
βο σαν το κύριο έγκλημα που γί¬ 
νεται σήμερα στη Γιουγκοσλαβί¬ 
α, αποκλήθηκαν γι’ αυτή τους 
την ενέργεια από τους Γκαίμπελς 
του ψευτοΚΚΕ, και από τους α- 
κροδεξιούς σοβινιστές, “πράκτο¬ 
ρες των αμερικανικών συμφερό¬ 
ντων”. 

Μέσα στη λαίλαπα της χυδαί¬ 
ας δημαγωγίας, μέσα σ' ένα κλί¬ 
μα έξαλλου φιλοσερβισμού και α- 
ντιδυτικισμού που δημιούργησε 
το νέο φαιοκόκκινο μέτωπο των 
σοσιαλπατριωτών του ψευτοΚ¬ 


ΚΕ, και του κυριαρχικού τμήμα¬ 
τος του ΣΥΝ, μαζί με τους ακρο- 
δεξιούς σοβινιστές, τους φιλοβα¬ 
σιλικούς της ΝΑ, και τους ναζι- 
στές της “Χρ. Αυγής”, η συγκέ¬ 
ντρωση αυτή στην οποία καταγ¬ 
γέλθηκε η εθνο-εκκαθαριστική 
πολιτική του Μιλόσεβιτς, και η 
ανίερη συμμαχία των “ομοδό- 
ξων”, αποκτά μεγάλη σημασία 
για τη δημοκρατική πάλη στη χώ¬ 
ρα μας. 

Γι’ αυτό η ΟΑΚΚΕ την υπο¬ 
στήριξε με όλες της τις δυνάμεις 
αναλαμβάνοντας την προπαγάν- 
δισή της με αφίσα που τοιχοκολ- 
λήθηκε σε κεντρικά σημεία της 
Αθήνας και του Πειραιά, και την 
περιφρούρησή της ώστε να απο¬ 
τραπούν προβοκατόρικες επιχει¬ 
ρήσεις ματαίωσης της. 

Στη συγκέντρωση παραβρέθη¬ 
καν πάνω από 200 άτομα, παρά 
το γεγονός ότι η σχετική ανα¬ 
κοίνωση Τύπου φιλοξενήθηκε σε 
ελάχιστες εφημερίδες, και βέβαια 
δεν προβλήθηκε ούτε από τα κα¬ 
νάλια, ούτε από το ραδιόφωνο, 
με δυο-τρεις εξαιρέσεις. Η τρο¬ 
μακτική απήχηση της ωστόσο 
στο δημοκρατικό κόσμο, δημο¬ 
σιογράφους, πολιτικούς, ανήσυ¬ 
χους πολίτες, παρά την περιορι¬ 
σμένη προβολή της, δείχνει την 
τεράστια σημασία της. 

Από τα κανάλια εμφανίστηκαν 
για να καλύψουν την εκδήλωση 
το ΜΕΟΑ και το ΣΚΑΪ, τα οποί¬ 
α είχαν όμως μάλλον την πρόθε¬ 
ση να προβάλλουν κάποια ανα¬ 
μενόμενη ή κατευθυνόμενη αντί¬ 
δραση “αγανακτισμένων” πολι¬ 
τών, ή να συλλάβουν κάποια “α- 
ξιοποιήσιμη” φράση και να τη με¬ 
γεθύνουν. Παρόλο που για το 
ΜΕΟΑ μπορούν να διατηρηθούν 
κάποιες αμφιβολίες, το συνεργεί¬ 
ο του ΣΚΑΪ φρόντισε με χυδαί¬ 
ες εκφράσεις και χειρονομίες να 
το κάνει αυτό απολύτως σαφές. 
Δεν είναι τυχαίο πάντως που και 
τα δυο κανάλια, ενώ τράβηξαν 
όλη τη συγκέντρωση δεν έδει¬ 
ξαν κάνενα ουσιαστικό της από¬ 
σπασμα. 

Από το διεθνή χώρο, ήρθαν εκ¬ 
πρόσωποι του Ασοσιέϊτεντ Πρες 
και της Ντόϊτσε Βέλλε. Παραβρέ¬ 
θηκε επίσης εκπρόσωπος του Α¬ 
θηναϊκού Πρακτορείου Ειδήσε¬ 
ων, το οποίο έκδωσε μία πολύ 
θετική ανακοίνωση που δημο¬ 
σιεύουμε σ' αυτό το φύλλο. 

Μία θετική ανταπόκριση της 
συγκέντρωσης έκανε επίσης η ε¬ 
φημερίδα Αυγή στο φύλλο της 
επόμενης μέρας. 


Τη σημασία αυτής της συγκέ¬ 
ντρωσης τόσο για το δημοκρατι¬ 
κό στρατόπεδο, όσο και για το 
στρατόπεδο του μεσαίωνα, φανε¬ 
ρώνουν με τον καλύτερο τρόπο 
οι αποτυχημένες προσπάθειες 
μερικών προβοκατόρων να τη 
διαλύσουν στο ξεκίνημά της. Λί¬ 
γα λεπτά μετά την έναρξή της εμ¬ 
φανίστηκε από το πουθενά η υ¬ 
στερική “θεούσα” Λουκά, η οποί¬ 
α εισέβαλε στο χώρο ουρλιάζο¬ 
ντας και αποκαλώντας τους ο¬ 
μιλητές “προδότες του Σατανά”! 
Η ομάδα περιφρούρησης, την πέ- 
ταξε έξω, όσο πιο ήρεμα και πο¬ 
λιτισμένα ήταν δυνατό. Το πά- 
νελ των ομιλητών αντιμετώπισε 
με νηφαλιότητα και χιούμορ αυ¬ 
τή την παρέμβαση. Μετά το πέ¬ 
ταγμα της Λουκά έξω από την 
αίθουσα, ο Ρ. Σωμερίτης πήρε το 
μικρόφωνο και είπε: “Ας σταμα¬ 
τήσουμε τώρα όλοι για λίγα λε¬ 
πτά να προσευχηθούμε” και κα¬ 
ταχειροκροτήθηκε από την αί¬ 
θουσα. Το ανέκδοτο όμως αυτό 
δεν άρεσε σε δυο-τρεις θερμόαι¬ 
μους με “ορθόδοξη” και “πατριω¬ 
τική” συνείδηση, που συνέχισαν 
το έργο της Λουκά, με ερωτή¬ 
σεις του στυλ, “σε ποια θρησκεί¬ 
α προσεύχεσαι στην καθολική ή 
στη μουσουλμάνικη Αυτοί ε¬ 
πιχείρησαν με επιμονή να μην α- 
φήσουν το Ρ. Σωμερίτη να συνε¬ 
χίσει την ομιλία του, με προφα¬ 
νή σκοπό να διαλύσουν τη συ¬ 
γκέντρωση. Η προσπάθεια τους 
αυτή απέτυχε, από την αποφασι¬ 
στική αντιμετώπιση των ακροα¬ 
τών που κάλεσαν τους προβοκά¬ 
τορες να σωπάσουν διεκδικώ- 
ντας το δικαίωμά τους να ακού¬ 
σουν τους ομιλητές, από την α¬ 
ντίδραση του πάνελ, που ήταν ε¬ 
ξίσου αποφασιστικό, υπερασπίζο¬ 
ντας το δικαίωμα του λόγου, και 
από την περιφρούρηση που προ¬ 
ειδοποίησε τους τραμπούκους ό¬ 
τι αν επιμείνουν θα δουν την έ¬ 
ξοδο. 

Αυτοί οι προβοκάτορες διατή¬ 
ρησαν το κλίμα φορτισμένο σε ό¬ 
λη τη διάρκεια της συγκέντρω¬ 
σης, ωστόσο ύστερα από την α¬ 
ποφασιστική αρχική αναχαίτιση 
τους, μπορούσαν να κάνουν μό¬ 
νο περιορισμένες παρεμβάσεις 
που κάθε φορά συναντούσαν τις 
αποδοκιμασίες της αίθουσας. 
Στην πραγματικότητα τους τσά¬ 
κισαν οι ομιλητές και το κοινό. 

Τη συγκέντρωση άνοιξε με ο¬ 
μιλία του ο Ρ. Σωμερίτης, ο ο¬ 
ποίος είχε και ρόλο συντονιστή 
στη συζήτηση. 


Δημοσιεύουμε παρακάτω ολό¬ 
κληρο το λόγο του, όπως και τους 
λόγους των υπόλοιπων ομιλη¬ 
τών, Τ. Μίχα, Η. Ζαφειρόπουλου, 
και Θ. Παπανδρόπουλου, με τη 
σειρά που μίλησαν. 

Μετά το κλείσιμο της συγκέ¬ 
ντρωσης οι ομιλητές έδωσαν το 
δικαίωμα για ερωτήσεις στις ο¬ 
ποίες και απάντησαν. Δόθηκε 
πλήρης ελευθερία και στους θερ¬ 
μόαιμους “πατριώτες” να κάνουν 
ερωτήσεις - τοποθετήσεις μέσα 
σε εύλογο πάντα χρόνο. 

Πολύ σημαντική ήταν η παρέμ¬ 
βαση του Π. Αθανασόπουλου, α¬ 
πό τη δημοκρατική παράταξη που 
υπάρχει μέσα στον ΣΥΝ, ο οποί¬ 
ος είπε τα εξής:: “Θα ήθελα να 
κάνω τρεις επισημάνσεις. Η πρώ¬ 
τη αφορά τους Σέρβους πρόσφυ¬ 
γες που προέρχονται από την 
Κράϊνα, για τους οποίους έγινε 
εδώ αναφορά. Πραγματικά είναι 
αποτρόπαιο και καταδικαστέο το 
γεγονός ότι οι Κροάτες έδιωξαν 
από τα σπίτια τους τόσες εκατο¬ 
ντάδες χιλιάδες Σέρβους. Έκα¬ 
ναν δηλ. μια εθνοκάθαρση. Ό¬ 
μως δεν πρέπει να έχουμε φτω¬ 
χή μνήμη. Πρέπει να θυμηθούμε 
πως όταν η Κράϊνα βρισκόταν υ¬ 
πό σέρβικά έλεγχο τότε είχε γί¬ 
νει το αντίστροφο. Οι Σέρβοι εί¬ 
χαν διώξει από τα σπίτια τους ε¬ 
κατοντάδες χιλιάδες Κροάτες. 
Είχαν κάνει και αυτή μια εθνο¬ 
κάθαρση. Επομένως δεν πρέπει να 
είμαστε επιλεκτικοί, αλλά να κα¬ 
ταδικάζουμε την εθνοκάθαρση α¬ 
πό οποιονδήποτε κι αν προέρχε¬ 
ται, και απέναντι στον οποιον- 
δήποτε και αν γίνεται. 

Λεύτερο, επειδή άρχισα να α¬ 
νακατεύομαι στην πολιτική από 
έφηβος, στα χρόνια της δικτατο¬ 
ρίας θυμάμαι αρκετούς από τους 
δημοσιογράφους που πρωτοστα¬ 
τούν, σήμερα, στον αντινατοϊσμό, 
τότε να μην έχουν καθόλου α- 
ντινατοϊκά αισθήματα. Λεν τους 
είδα, δηλαδή, τότε ούτε να α¬ 
ντί τίθενται στον πόλεμο του 
Βιετνάμ αλλά, αντίθετα, πολλοί 
απ' αυτούς στήριζαν και τη δι¬ 
κτατορία που υποτίθεται ότι εί¬ 
χε επιβάλλει το ΝΑΤΟ. Επομέ¬ 
νως αυτός ο παράφρονος και ι¬ 
διότυπος αντινατοϊσμός εμένα με 
βάζει σε υποψίες. Μάλιστα, όταν 
στο αντινατοϊκό μέτωπο, πλέ¬ 
ον, έχουν ενταχθεί ο Στυλια¬ 
νός Παττακός και ο Κων. Γλύξ- 
μπουργκ που όταν κάναμε νύξη 
κατά του ΝΑΤΟ μας έβαζαν φυ¬ 
λακή... 

Η τρίτη επισήμανση απευθύνε¬ 


ται σε όσους εξ αριστερών τοπο¬ 
θετούνται ενάντια στους βομβαρ¬ 
δισμούς του ΝΑΤΟ σαν αντι-ι- 
μπεριαλιστές, σύμφωνα με τη λο¬ 
γική που τους δίδαξε ο Α. Πα- 
πανδρέου. Υπάρχει το μείζον και 
το έλασσον. Λένε λοιπόν πως ό¬ 
ταν ένας οργανισμός σαν το ΝΑ¬ 
ΤΟ, σαν ιμπεριαλιστές χτυπούν 
τη Γιουγκοσλαβία, τότε πρέπει 
να σιωπήσουμε απέναντι στα ε¬ 
γκλήματα που κάνει, ένας πορ¬ 
τοφολάς -όπως τον αποκάλεσε 
κάποιος- σαν τον Μιλόσεβιτς, 
μπροστά στους γκάνγκστερ που 
είναι το ΝΑΤΟ; 

Θέλω να θυμίσω, όμως, ότι στα 
χρόνια της δικτατορίας, ενώ ό¬ 
λοι πιστεύαμε ότι το ΝΑΤΟ και 
οι Αμερικάνοι την είχε επιβάλει, 
υπήρχαν άνθρωποι που ήταν εξό¬ 
ριστοι τότε στα νησιά και στις φυ¬ 
λακές, όταν έγινε η εισβολή των 
Σοβιετικών στην Τσεχοσλοβακία. 
Αυτοί οι άνθρωποι που ανήκαν 
όλοι στο ΚΚΕ εσωτερικού, μέσα 
από τις φυλακές -φυλακισμένοι 
λόγω των δημοκρατικών τους πε¬ 
ποιθήσεων- καταδίκασαν και την 
εισβολή στην Τσεχοσλοβακία. 
Αιδάσκοντας μας ότι αριστερά 
δεν σημαίνει επιλεκτικότητα, αλ¬ 
λά αξίες και αρχές που εφαρμό¬ 
ζονται παντού και πάντα”. 

Ακολούθησε ένα θερμό χειρο¬ 
κρότημα από τους συγκεντρωμέ¬ 
νους. 

Στο κλείσιμο της συγκέντρω¬ 
σης, υπήρχε ένα πολύ θερμό κλί¬ 
μα που είχε δημιουργηθεί από 
τους δημοκρατικούς ανθρώπους 
μέσα στην αίθουσα, από την αντί¬ 
σταση τους στους παριστάμενους 
εκπροσώπους του φιλοσέρβικου 
μεσαίωνα, και από την ικανοποί¬ 
ησή τους για τη νίκη των επιχει¬ 
ρημάτων, της λογικής και της α¬ 
λήθειας, πάνω στο σκοταδισμό, 
στο φανατισμό και στον πραξικο- 
πηματισμό. Ο Ρ. Σωμερίτης έδω¬ 
σε αυτόν τον τόνο όταν χαιρέτι¬ 
σε τη συγκέντρωση σαν την 
πραγματοποίηση ενός καθήκο¬ 
ντος απέναντι στους προοδευτι¬ 
κούς δημοσιογράφους που έχουν 
γίνει θύματα διώξεων στο εσω¬ 
τερικό, και τα ονόματα των οποί¬ 
ων, δεν μπόρεσε να αναφέρει, για¬ 
τί όπως είπε χαρακτηριστικά 
ζουν σε καθεστώς φόβου. 

Αυτή ήταν μία πρώτη, αλλά όχι 
και η τελευταία, οργανωμένη έκ¬ 
φραση αντίστασης της δημοκρα¬ 
τίας ενάντια στις ναζιστικές και 
μεσαιωνικές θέσεις και πρακτι¬ 
κές των πολιτικών δυνάμεων του 
μαύρου μετώπου. 




Σελίδα 

Η ομιλία του Ρ. Ξωμερίτη 


“Κύριες και κύριοι, φίλες και φίλοι, καλησπέρα 
σας. Σας ευχαριστούμε που ήρθατε. Ποιοι είμαστε; Τι είναι 
αυτό που μας ενώνει; Απλώς είμαστε τέσσερις πολίτες 
που γράφουν δημοσίως. Έχουμε διαφορετική αντίληψη, ο 
ένας από τον άλλο, για την πολιτική, την κοινωνία, τα δρώ¬ 
μενα, το μέλλον, το παρελθόν. Δεν συμφωνούμε, καν, πλή¬ 
ρως, στις αναλύσεις που μπορεί ο καθένας να κάνει για 
την τραγωδία που ζουν, σήμερα, τα Βαλκάνια. 

Τι μας ενώνει; Μια βαθύτατη ανησυχία για κάτι που θε¬ 
ωρούμε όλοι πολύτιμο και που είναι η ελευθερία άποψης 
στη χώρα μας. Ακόμα περισσότερο, η πληρότητα και η ε¬ 
λευθερία της ενημέρωσης. Πιστεύουμε ότι υπάρχει πρό¬ 
βλημα ως προς την ενημέρωση του ελληνικού λαού από 
την αρχή, και δεν είναι η πρώτη φορά. Το πρόβλημα είναι 
αρκετά παλιό, αλλά αυτή τη φορά έχει προχωρήσει σε με¬ 
γάλο βαθμό το κακό. Πρόκειται για ένα πρόβλημα σημα¬ 
ντικό, ένα θέμα για το οποίο μπορεί να κάνουμε λάθος συλ¬ 
λογικά, ή μπορεί να οδηγήσει τη χώρα μας σε απίστευτες 
περιπέτειες. 

Η περασμένη Δευτέρα ήταν αφιερωμένη παγκοσμίως στην 
ελευθερία του Τύπου. Σπάνια, το θέμα ήταν τόσο επίκαιρο 
παντού, και στη χώρα μας. Το πρώτο καθήκον των δημο¬ 
σιογράφων είναι η ενημέρωση. Αντικειμενική, έντιμη; Οι 
απόψεις δεν είναι ταυτόσημες. Πολλοί αμφισβητούν τη δυ¬ 
νατότητα της αντικειμενικότητας. Ανήκω σ’ αυτή την κα¬ 
τηγορία. Ελάχιστοι μπορούν να αμφισβητήσουν την εντιμό¬ 
τητα. 

Λίγες ημέρες μετά την έναρξη των βομβαρδισμών, ο γε¬ 
νικός γραμματέας της Διεθνούς Ομοσπονδίας Δημοσιογρά¬ 
φων, κ. Γουάϊτ, δήλωνε στον Τ. Μίχα για την εφημερίδα 
Ελευθεροτυπία, ότι το χρέος των δημοσιογράφων είναι να 
αντιστέκονται στις προπαγάνδες, στην προπαγάνδα του Βε¬ 
λιγραδιού και στην προπαγάνδα του ΝΑΤΟ. Δε νομίζω ότι 
μπορεί να υπάρχει κάποιος που διαφωνεί σ’ αυτή την απλή, 
βασική, αυτονόητη αρχή. Ο Γουάιτ είπε επίσης ότι υπάρχει 
πρόβλημα με την ενημέρωση στη Σερβία. Δεν υπάρχει κα¬ 
μιά αμφιβολία, παρά τα όσα λέγονται, και παρά την κατα¬ 
πληκτική δήλωση αρμοδίων για τα θέματα ελευθερίας του 
Τύπου ότι σε τελευταία ανάλυση ορισμένοι μικροπεριορι- 
σμοί εξηγούνται λόγω του πολέμου, ότι υπάρχει έλλειψη 
ελευθερίας ενημέρωσης στο Βελιγράδι. Μάλιστα η έλλει¬ 
ψη αυτή παρατηρείται σε τόσο μεγάλο βαθμό, ώστε πολύ 
συνάδελφοι έχουν προτιμήσει την ανεργία από το να εργά¬ 
ζονται κάτω από το καθεστώς της λογοκρισίας. 

Αυτή η μαρτυρία προέρχεται από κάποιον που δεν κάθε¬ 
ται σε μια αναπαυτική πολυθρόνα στην Αθήνα, όπως πολ¬ 
λοί από εμάς έχουν κατηγορηθεί, σε αντιπαράθεση με αυ¬ 
τούς “που κινδυνεύουν το κεφάλι τους κάτω από τις βόμ¬ 
βες”, αλλά ήταν απεσταλμένος, από τις πρώτες μέρες του 
πολέμου, ενός μεγάλου τηλεοπτικού καναλιού και μιας γνω¬ 
στής εφημερίδας. Πρόκειται για τον Αργύρη Ντινόπουλο, 
συνάδελφο μου στο Βήμα που αφιέρωσε δυο σελίδες την 
περασμένη Κυριακή, στην εφημερίδα όπου γράφω κι εγώ, 
για να διεκτραγωδήσει προσεκτικά, αντικειμενικά, πλή¬ 
ρως όμως, αυτό που συμβαίνει με την ενημέρωση στο Βελι¬ 
γράδι. Ο έλεγχος που ασκείται, και που θα ήταν κατανοη¬ 
τός μονάχα ως προς τα στρατιωτικά μυστικά, είναι καθη¬ 
μερινός και πολύ έντονος, κυρίως ως προς την εικόνα. Αλ¬ 
λά από την περασμένη Κυριακή, σύμφωνα με μια νέα εγκύ¬ 
κλιο, επεκτάθηκε ακόμα και στα απλά τηλεφωνήματα των 
ανταποκριτών. Από αυτές τις αναφορές του Α. Ντινόπου- 
λου καταλαβαίνει κανείς τις τεράστιες δυσκολίες που α¬ 
ντιμετωπίζουν οι συνάδελφοι μας, συμπεριλαμβανομένου του 
κινδύνου της ζωής τους. 

Πολλοί από εμάς έχουν κατηγορηθεί ότι προσπαθήσαμε 


τάχα να συκοφαντήσουμε τους ανταποκριτές και τους απε¬ 
σταλμένους του ελληνικού Τύπου, και στο Βελιγράδι και 
στην Πρίστινα. Αυτό δεν στέκει. Πρόκειται για μια μικρή, 
αντίθετα, συκοφαντία από την άλλη πλευρά. Εκείνο που 
όλοι έχουν εξιστορήσει και καταγράψει είναι: α) η λογο¬ 
κρισία που ασκείται στο Βελιγράδι, και β) η λογοκρισία 
που είναι υποχρεωμένοι να ανέχονται, μεταξύ των άλλων, 
και οι έλληνες ανταποκριτές. 

Υπάρχει ένας παράδοξος υπερβολικά σερβόφιλος πατριω¬ 
τισμός που διέπει όλες τις αντιδράσεις αυτή τη στιγμή 
στη χώρα μας, για ένα μεγάλο χρονικό διάστημα. Μερικοί 
λένε ότι τώρα έχουν ισορροπηθεί κάπως τα πράγματα. 
Χρειάζεται χρόνος για να το διαπιστώσουμε αυτό, να δούμε 
δηλαδή ότι υπάρχει κάποια διαφορά ανάμεσα στα ελληνι¬ 
κά ΜΜΕ, (αναφέρομαι λιγότερο στον Τύπο και περισσότε¬ 
ρο στα ηλεκτρονικά μέσα), και στην κρατική ραδιοφωνία 
και τηλεόραση στο Βελιγράδι. Αυτή σε τελική ανάλυση 
δίνει μια ένστολη μάχη, η οποία μπορεί να είναι από καθα¬ 
ρά στρατιωτική και προπαγανδιστική άποψη, κατανοητή. 

Μια φορά ασχολήθηκα με το θέμα στις 31 Μαρτίου, δηλ. 
λίγες μέρες μετά την έναρξη των βομβαρδισμών με μια 
επιστολή την οποία είχα στείλει στον πρόεδρο της ΕΣΗΕ- 
Α, κ. Νίκο Κιάο, με ορισμένα ερωτηματικά αγωνίας για το 
τι συμβαίνει με την ενημέρωση και τον Τύπο. Θα σας ανα¬ 
φέρω παραδείγματα ελλιπούς ή εσφαλμένης ενημέρωσης. 
Ένα παράδειγμα είναι ο Ρουγκόβα. Επί μέρες ολόκληρες 
τον παρουσίαζαν σαν έγκυρο κι ελεύθερο συνομιλητή των 
σερβικών αρχών. Αν αυτή ήταν η πραγματικότητα, θα υ¬ 
πήρχε ίσως μια ένδειξη αλλαγής της στάσης της σέρβικης 
ηγεσίας. Αλλά, τι μάθαμε μερικές μέρες μετά; Αυτό που 
πολλοί καλοί γνώστες των πραγμάτων είχαν υποθέσει από 
την πρώτη στιγμή. Ότι ο Ρουγκόβα είναι κρατούμενος στο 
σπίτι του μαζί με τα επτά παιδιά του, τη γυναίκα του και 
ορισμένους από τους καλύτερους του φίλους κι ότι κάθε 
φορά προσέρχεται στο Βελιγράδι με αστυνομική συνοδεία. 

Σ’ αυτό το σημείο γίνεται η θυελλώδης είσοδος της Λου¬ 
κά και , μετά την αποβολή της από την αίθουσα, ακολου¬ 
θούν οι φραστικές επιθέσεις των ομοϊδεατών της. Η περι¬ 
φρούρηση και το ακροατήριο σύντομα καταφέρνουν να επι¬ 
βάλλουν την τάξη καιοΡ. Σωμερίτης συνεχίζει την ομιλία 
του. 

Ο Ρουγκόβα επαναλαμβάνω είναι αιχμάλωτος και κάθε 
φορά εμφανίζεται με αστυνομική συνοδεία. Αυτή η είδηση 
δημοσιεύτηκε στις μεγαλύτερες ξένες εφημερίδες, όπως 
στη Ντερ Σπίγκελ, στη Μοντ και εξ ολοκλήρου στην Ε¬ 
λευθεροτυπία. 

Έχετε κοιτάξει πολλά ρεπορτάζ τα οποία βγαίνουν στον 
αέρα σε διάφορες τηλεοράσεις; Έχετε σίγουρα δει τον α¬ 
πεσταλμένο που μιλάει και λέει τι είδε, και καλά κάνει, 
όμως μόλις εμφανίζονται στο ρεπορτάζ του ορισμένες μαρ¬ 
τυρίες πολιτών, ξαφνικά εμφανίζεται το σήμα της σέρβι¬ 
κης τηλεόρασης. Αυτό τι σημαίνει; Ότι κάποιος πρόσθεσε 
στο ρεπορτάζ είτε εδώ, είτε αλλού, εικόνες που δεν περι¬ 
λαμβάνονταν στην αρχική δουλειά του συντάκτη. Ποιος σέ¬ 
βεται το συντάκτη, τον απεσταλμένο, τον παρατηρητή, και 
ποιος τον προσβάλλει; Είναι ένα ερώτημα βασικό για τη 
δημοσιογραφική δεοντολογία, άσχετα με το που έχει συ- 
ντελεστεί η αλλαγή ή η παραλλαγή των όσων ο συντά¬ 
κτης είχε προσπαθήσει να πει. 

Υπάρχουν πολλά άλλα παραδείγματα. Αυτό είναι ένα πα¬ 
ράδειγμα ενσωμάτωσης της σέρβικης προπαγάνδας στα ελ¬ 
ληνικά ΜΜΕ. Αλλά, υπάρχει συχνά, λιγότερο ίσως τώρα, 
παράθεση σέρβικων πληροφοριών που παρουσιάζονται σαν 
απολύτως εξακριβωμένες, και αληθινές, ενώ απλούστατα 
προέρχονται από μια πηγή, η οποία μπορεί να δίνει σωστά 


στοιχεία, μπορεί να δίνει και λανθασμένα. Όταν δεν αναφέ- 
ρεται η πηγή υπάρχει πρόβλημα. Ανάλογα πρόβλημα θα 
υπήρχε, αν με την ίδια ευκολία μεταδίδονταν πληροφορίες, 
επίσης προπαγανδιστικές κατά την άποψη μου, που μπορεί 
να δίνει ο εκπρόσωπος του ΝΑΤΟ. Υπάρχει ωστόσο μία 
μικρή διαφορά γιατί το καθεστώς του Βελιγραδιού, τόσο 
κάτω από τις σημερινές συνθήκες πολέμου, όσο και προη¬ 
γούμενα, δεν ήταν ποτέ ιδιαίτερα ευνοϊκό για την ελεύθε¬ 
ρη δημοσιογραφία, τουλάχιστον τα τελευταία χρόνια. Από¬ 
δειξη γι’ αυτό, είναι ότι είχε κλείσει πάρα πολλές εφημε¬ 
ρίδες και με την έναρξη του πολέμου, έκλεισε τα πάντα 
εκτός αν ήταν δικά του μέσα, στα οποία είχε άμεσο έλεγχο. 

Είναι πολύ δύσκολη στο Βελιγράδι, στη Σερβία, στο Κό- 
σοβο η εξακρίβωση κάθε πληροφορίας. Είναι ακόμα πιο δύ¬ 
σκολη η προσέγγιση των δημοσιογράφων σε ορισμένους 
χώρους. 

Πόσα ρεπορτάζ είδατε για το τι συμβαίνει πραγματικά 
στο Κόσοβο; Μπορεί να συμβαίνουν τα πάντα και μπορεί να 
μη συμβαίνει τίποτα. Το τίποτα βέβαια είναι λιγάκι απί¬ 
στευτο, όταν πάνω από 600.000 άνθρωποι εγκατέλειψαν τις 
εστίες τους και πήγαν σε στρατόπεδα προσφύγων. Αν γί¬ 
νεται δεκτό πως πιστεύουμε ότι 600.000 άνθρωποι, και πα¬ 
ραπάνω, κοντεύουν να φτάσουν το 1.000.000, εγκαταλείπουν 
τις εστίες τους, άνευ λόγου κι αιτίας, μόνο επειδή είμαστε 
τάχα πράκτορες ξένων δυνάμεων, τότε θα πρέπει να ανα¬ 
καλέσετε στη μνήμη σας τους παππούδες και τις γιαγιά¬ 
δες σας, όταν έφευγαν από τη Μ. Ασία. Για θυμηθείτε τους 
ανθρώπους που εγκατέλειψαν την Κωνσταντινούπολη, για 
θυμηθείτε τα όσα έχει ζήσει αυτός ο πρόσφυγας λαός, κι αν 
έχουμε το δικαίωμα να λέμε τέτοιες ανοησίες. 

Πρέπει εδώ να αναφερθώ και στην αποσιώπηση των πραγ¬ 
ματικών ευρωπαϊκών αντιδράσεων, καθώς και των συζη¬ 
τήσεων που γίνονται στην Ευρώπη και στην Αμερική υπέρ 
και κατά του πολέμου, καθώς επίσης και των αντιδράσεων 
των διανοούμενων. 

Θα ήθελα να διαβάσω ένα απόσπασμα από πρόσφατο άρ¬ 
θρο του συνάδελφου Πολυμΐλη στην Ελευθεροτυπία , εφη¬ 
μερίδα που δεν χαρακτηρίζεται για το πάθος της υπέρ των 
Κοσοβάρων. Λέει ο Πολυμίλης στο άρθρο του: “Μια ματιά 
στις περισσότερες ευρωπαϊκές εφημερίδες, ανεξάρτητα α¬ 
πό τη στάση που κρατάνε, υπέρ ή κατά των βομβαρδισμών 
είναι αρκετή για να αντιληφθεί κανείς το εύρος και την 
έκταση της συζήτησης. Από το Νάκες ως τονΕκο. από τον 
Ινγκράου εώς τον Χάμερμπας, από τον Γεφτουσένκο εώς 
τον Χάντιγκτον, από το Νακέ εώς τον Τσόμσκι, όλα σχε¬ 
δόν τα γνωστά και μη ονόματα, της ευρωπαϊκής αλλά και 
της αμερικάνικης διανόησης, θεώρησαν αναγκαίο να πα- 
ρέμβουν και να καταθέσουν την άποψη τους που βέβαια 
τυχαίνει ορισμένες φορές να μη συμφωνεί με τη δική μας. 
Αλλά είτε μας αρέσει, είτε όχι, αυτή είναι η λογική του 
διαλόγου και της αντιπαράθεσης. Αυτό που πραγματικά 
λείπει, αν θέλουμε βέβαια να βλέπουμε τι συμβαίνει γύρω 
μας είναι η συμβολή των ελλήνων διανοούμενων σ’ αυτή 
τη συζήτηση, ίσως, γιατί, (και σας παρακαλώ να το προσέ¬ 
ξετε αυτό), τα όρια ανοχής της ελληνικής κοινωνίας στο 
θέμα αυτό τουλάχιστον, είναι εξαιρετικά περιορισμένα και 
δεν επιτρέπουν, χωρίς τον κίνδυνο της διαπόμπευσης, ακό¬ 
μα και την ύπαρξη αποχρώσεων στην κυρίαρχη κατά του 
πολέμου άποψη”. 

Θα μου επιτραπεί να προσθέσω ότι άλλο άρθρο της ίδιας 
εφημερίδας, μας συνέστησε σήμερα, θα το πως όπως το 
καταλαβαίνω, να το βουλώσουμε. 

Στη συνέχεια ο Ρ. Σωμερίτης έδωσε το λόγο στον Τ. Μί¬ 
χα· 


Η ομιλία του Τ. Μίχα 


Κατ’ αρχήν είναι συγκινητικό το ότι υπάρχει αυτή 
η φόρτιση και αυτό το τεράστιο ενδιαφέρον για ένα θέμα 
που αφορά τα ιυβάία, και πως καλύπτουν ορισμένα πράγματα. 
Γίνονται χιλιάδες συνέδρια για τα πιβάία, και την κάλυψη 
από αυτά θεμάτων όπως η εγκληματικότητα, η οικονομία, 
και πολλά άλλα, και υπάρχουν έντονες κριτικές για τον 
τρόπο κάλυψης. Κι όμως δεν υπάρχει αυτή η φόρτιση την 
οποία παρατηρούμε στη συγκεκριμένη περίπτωση. 

Για μένα το θέμα αφορά κυρίως τα πιοιίία, και την κάλυψη 
που λέγεται κρίση στο Κόσοβο, και όχι την ουσία ποιος 
έχει δίκιο ή άδικο όσον αφορά τη συγκεκριμένη κρίση. Εάν 


τα πιειΒα, είναι όπως λέγεται φιλοσέρβικα, αυτό για μένα 
είναι εξίσου καταδικαστέο σα δημοσιογράφος, αν 
υποθέσουμε ότι είχαν μια φιλονατοϊκή απόκλιση. 

Η απάντηση σε αυτό το οποίο συμβαίνει είναι πολύ απλή. 
Βρίσκεται στην περιγραφή αυτών που γίνονται, όπου η 
είδηση υποτάσσεται στο σχόλιο και το γεγονός στην 
ιδεοληψία. Αυτό δεν έχει καμία σχέση με το ότι είμαστε 
ρεπόρτερ, σχολιαστές φιλοσέρβοι, φιλονατοϊκοί ή οτιδήποτε 
άλλο. Θα ήθελα να σας παρακαλέσω εδώ, και αξίζει σαν 
εμπειρία να δείτε το δελτίο των 8 της ρώσικης τηλεόρασης. 
Η ρώσικη κρατική τηλεόραση, παρόλο που όπως γνωρίζετε, 


η στάση της Ρωσίας είναι εναντίον των βομβαρδισμών του 
ΝΑΤΟ, και το δείχνει σε κάθε περίπτωση, δεν διστάζει 
ιδιαίτερα τις δύο τελευταίες εβδομάδες, να χρησιμοποιήσει 
τη λέξη εθνοκάθαρση όταν αναφέρεται στα γεγονότα του 
Κόσοβου. Ούτε διστάζει να κάνει βασικό θέμα τους 
πρόσφυγες, όταν πρόκειται για το γεγονός της ημέρας. 
Θέλω, λοιπόν να πω ότι η κριτική την οποία ασκώ για τον 
τρόπο παρουσίασης των θεμάτων δεν έχει μεγάλη σχέση 
με κριτική αντιλήψεων. Έχει να κάνει ουσιαστικά με τον 

τρόπο με τον οποίο αυτή η κοσμοθεωρία, η ιδεολογική 
αντίληψη, επηρεάζει το ρεπορτάζ στην παρουσίαση του 
πολέμου. 

Το ίδιο έγινε και στην κάλυψη του πολέμου στη Βοσνία, 
όπου αυτό που υποβαθμίστηκε με τον πιο ανέντιμο τρόπο 
ήταν το θέμα των παραβιάσεων των ανθρωπίνων 
δικαιωμάτων που γίνονταν από όλους, όχι στον ίδιο βαθμό, 
αλλά απ’ όλους. Είναι εκπληκτικά ενδιαφέρουσα η 
αρθρογραφία των εφημερίδων για το μεγαλύτερο ίσως 
έγκλημα μετά το Β' Παγκόσμιο Πόλεμο, το οποίο 
παραδέχονται και οι Σέρβοι και οι Ρώσοι, δηλ. τη 
Σρεμπρένιτσα. Πως παρουσιάστηκε αυτό το γεγονός στην 
Ελλάδα; 

Στη χειρότερη περίπτωση, παρουσιάστηκε ως θρίαμβος 
των Σερβοβόσνιων. Χρησιμοποιήθηκαν οι όροι “επέλαση”, 
“προέλαση”, “θριαμβευτική προέλαση”, φράσεις όπως 
“εκάμφθη τελικά η αντίσταση των Μουσουλμάνων” κ.λπ. 
Στην καλύτερη περίπτωση παρουσιάστηκε σα μια τραγωδία 
προσφύγων. Φυσικά, μετά υπήρξαν σχόλια, κείμενα κ.λπ. 
Αλλά εκείνες τις μέρες το καθοριστικό στοιχείο, δηλαδή 
το έγκλημα δεν παρουσιάστηκε. 

Έχω μια απορία που μ’ έχει ενοχλήσει. Σήμερα, με κάθε 
ευκολία, μπορούμε να αποκαλούμε τους Κλίντον, Μπλερ, 
Σμιτς, Ζοσπέν, ότι είναι δολοφόνοι κι εγκληματίες, 
χασάπηδες κ.ά. Καμία όμως ελληνική εφημερίδα, ποτέ, δε 
χρησιμοποίησε σε πρωτοσέλιδο ανάλογες εκφράσεις για 
τους Κάρατζιτς και Μλάντιτς. Και θα ήθελα να ρωτήσω 
και τον πιο κακόπιστο συνομιλητή μου; Δεν είναι λίγο 
παράξενο ότι χρησιμοποιούνται με τόση ευκολία επίθετα 
για την πρώτη κατηγορία, ενώ δεν χρησιμοποιούνται 
καθόλου για τη δεύτερη; Στην κάλυψη του πολέμου της 
Βοσνίας υπήρξε, και εκεί, μια μεγάλη κρίση. 

Τι έγινε στον πόλεμο της Βοσνίας; Πρόκειται για ένα 


— Η ομιλία 

Γράφω σε μια εφημερίδα μικρής εμβέλειας σαν και αυ¬ 
τές που γενικά χαρακτηρίζονται από τον πλατύ τύπο εφη¬ 
μερίδες γνώμης. Η πολιτική ανάλυση είναι ένα από τα χα¬ 
ρακτηριστικά αυτών των εφημερίδων. Η πολιτική ανάλυ¬ 
ση στηρίζεται στο γεγονός. Η αλήθεια δεν είναι μόνο το 
γεγονός. Το γεγονός είναι το πρώτο πράγμα που έρχεται 
στις αισθήσεις. Π.χ το ΝΑΤΟ βομβάρδισε ένα εργοστάσιο. 
Αυτό είναι το γεγονός. Όταν αυτό έρχεται στις αισθήσεις 
πολλές φορές ώστε να το βλέπει και να το ξαναβλέπει 
κανείς προσπαθεί να το συσχετίσει με το τι έχει κάνει το 
ΝΑΤΟ παλιότερα, τι έχει κάνει εδώ, και τι έχει κάνει εκεί. 
Αναρωτιέται ποιες δυνάμεις ήταν εκείνες που το κίνησαν 
να χτυπήσει, ποιες είναι οι αιτίες των χτυπημάτων, ποια 
είναι η νομοτέλεια της γενικής του κίνησης, ποια είναι η 
νομοτέλεια αυτού που βομβαρδίζεται, πώς κινήθηκε, πως 
σκέφτηκε, ποιες είναι οι εσωτερικές του αντιθέσεις και 
προχωράει στην ανάλυση. 

Ενώνει δηλαδή τα γεγονότα σε μια αλήθεια. Προσπαθεί 
να τα ερμηνεύσει και να βρει το ειδικό τους βάρος. 

Συνήθως το ψέμα στην πολιτική βρίσκεται στην ανάλυ¬ 
ση αλλάζει το βάρος σε ένα γεγονός, διαλέγει κάποιος ένα 
άλλο γεγονός, συνθέτει με διαφορετικό τρόπο και αντιστρέ¬ 
φει τα στρατόπεδα. Έτσι το δίκιο γίνεται άδικο. Αυτό μπο¬ 
ρεί να το κάνει από πρόθεση, μπορεί να το κάνει και από 
λάθος. 

Συνήθως οι αστικές δημοκρατίες κάνουν αυτού του εί¬ 
δους την ανάλυση και λένε αυτού του είδους το ψέμα. 

Υπάρχει ένα άλλο χτύπημα στην αλήθεια που γίνεται στο 
αίσθημα, στο αφετηριακό γεγονός, στην είδηση. Στη χώρα 
μας έλειψε το πρώτο αυτό αφετηριακό γεγονός από την 
αντίληψη της πλατιάς μάζας η οποία θα μπορούσε να το 
συσχετίσει και να κάνει ανάλυση. 

Το γεγονός είναι ότι οι Σέρβοι έδειξαν τους Κοσσοβάρους 
από τα σπίτια τους, έκαψαν πολλά σπίτια, τους πήραν τις 
ταυτότητες για να τους στερήσουν το δικαίωμα να ξανα- 
εμφανιστούν σαν κάτοικοι αυτής της χώρας. 

Το ότι η χώρα μας ακρωτηριάστηκε από αυτό το γεγονός 
είναι από μόνο του ένα περιστατικό βίας. “Το δελτίο των 8” 
τις τελευταίες βδομάδες είναι ένα αφάνταστο περιστατικό 
βίας γιατί αντί να τοποθετήσει την είδηση της εθνοκάθαρ¬ 
σης, έκανε εθνοκάθαρση στην είδηση. 

Έτσι λοιπόν φάνηκε μόνο μια βία στην συνείδηση του 
έλληνα πολίτη, η βία των Νατοϊκών βομβαρδισμών. Οπότε 
το θύμα βρίσκεται σε δίκιο και αυτός που βομβαρδίζει είναι 
ένα τέρας που δεν έχει καμιά λογική έξω την κυριαρχία 
του. 

Γιατί αυτό που έκανε τους ευρωπαϊκούς λαούς να μισή¬ 


καταπληκτικό θέμα. Απ’ όσο τουλάχιστον γνωρίζω, δεν 
υπήρχε κανένας διαπιστευμένος ανταποκριτής στην 
κυβέρνηση της Βοσνίας. Στην πραγματικότητα, η κάλυψη 
όλου του πολέμου έγινε από το Πάλε, από το Βελιγράδι, 
από τη σέρβικη πλευρά του Σεράγεβο. Όταν λοιπόν, 
διαβάζαμε ανταποκρίσεις από το Σεράγεβο, ήταν από την 
πλευρά που βομβάρδιζε το Σεράγεβο. Φανταστείτε, σήμερα, 
έναν ανταποκριτή σ’ ένα νατοϊκό αεροπλάνο που βομβαρδίζει 
το Βελιγράδι και στέλνει ανταποκρίσεις ότι είναι στο 
Βελιγράδι. 

Υπήρξε μια μεγάλη υποβάθμιση, λοιπόν, του γεγονότος 
επειδή δεν υπήρχε άνθρωπος παρών, αφού τα ελληνικά ΜΜΕ 
έκριναν ότι δεν έπρεπε να υπάρχει δικός τους ανταποκριτής, 
εκεί που ήταν όλοι, στο Σεράγεβο. 

Να με διορθώσετε αν κάνω λάθος, αλλά δεν υπάρχει 
κανένας έλληνας ανταποκριτής που να έχει επισκεφτεί τη 
Σρεμπρένιτσα. 

| Σ’ αυτό το σημείο ο ομιλητής διακόπτεται από μία 
παρέμβαση ενός ακροατή που φωνάζει, “να μας πεις για 
την Κράϊνα ”. Ο Τ. Μίχας συνεχίζει και απαντά: ] 

Δε νομίζω ότι υπάρχει τίποτα σ’ αυτά που είπα που να 
υποβαθμίζει με οποιονδήποτε τρόπο το τρομερό έγκλημα, 
τη μεγαλύτερη εθνική κάθαρση για το σύντομο χρονικό 
διάστημα στο οποίο έγινε, (μέχρι πρόσφατα, πριν από τα 
γεγονότα του Κόσοβου), δηλαδή τα γεγονότα της Κράϊνα. 
Επίσης, για το ίδιο θέμα, θα ήθελα να σας πληροφορήσω, 
επειδή μιλάμε για τον Τύπο, ότι προχτές, όταν όλες οι ξένες 
εφημερίδες μιλούσαν για το πρόβλημα των προσφύγων του 
Κόσοβου, η “επάρατη” Βοεηίαη .ΙοιιηΐίΐΙ είχε κεντρικό άρθρο 
για τους Σέρβους και την Κράϊνα, όπου αναφερόταν στο 
γεγονός ότι δεν μπορούν να επιστρέφουν στα σπίτια τους, 
και περιέγραφε τα τεράστια προβλήματα που 
αντιμετωπίζουν. Αυτή τη στιγμή, εγώ γράφω ένα άρθρο. 


σουνε το υποτιθέμενο θύμα και να μην δείξουνε μεγαλο- 
φροσύνη, ούτε να κλάψουνε ήταν το γεγονός ότι είχε ακου¬ 
στεί και η άλλη είδηση που εδώ ακρωτηριάστηκε. 

Υπάρχουν δυο ειδήσεις σήμερα σε ανταγωνισμό σε πα¬ 
γκόσμια κλίμακα και οι λαοί, οι αναλυτές, οι πιο ανήσυχοι 
άνθρωποι αυτού του κόσμου, οι πιο έντιμοι και οι πιο άτι¬ 
μοι, προσπαθούν να προσδιορίσουν πιο γεγονός από τα δυο 
είναι το κεντρικό. 

Είμαι υποχρεωμένος να πω ότι το κεντρικότερο από τα 
δύο είναι η εθνοκάθαρση. 

Παρόλο που στη μια πλευρά είναι μια παγκόσμια δύναμη 
των ισχυρών ιμπεριαλιστικών κρατών στο οικονομικό επί¬ 
πεδο και στην άλλη πλευρά είναι ένας τριτοκοσμικός φα¬ 
σισμός μικρού βεληνεκούς, η φρικαλέα πράξη είναι ακρι¬ 
βώς η εκκαθάριση ανθρώπων επειδή έτυχε να γεννηθούν 
σα μέλη ενός άλλου έθνους. Και αυτό δεν είναι ένα περιο¬ 
ρισμένο τοπικά και χρονικά γεγονός. Είναι μια υπόθεση 10 
χρόνων, μια υπόθεση που συνδυάζεται με την μεγάλη εθνο¬ 
κάθαρση στην Βοσνία. Και όχι απλά με τον εκτοπισμό των 
κατοίκων αλλά με εκατοντάδες χιλιάδες νεκρούς. 

( Σε αυτό το σημείο κάποιοι από τους “ακροατές” δια¬ 
μαρτύρονται... Ο ομιλητής συνεχίζει). 

Σε μια συγκέντρωση υπέρ της Σερβίας δεν θα διατυπω¬ 
νόταν καμιά αντίρρηση. Είναι χαρακτηριστικό ότι άνθρω¬ 
ποι που θέλουν να εκφράσουν μια άλλη άποψη απέναντι σε 
ένα ποταμό της αντίθετης πληροφορίας, ακόμα και εκεί 
που έχουν να μιλήσουν μπροστά σε 50 ανθρώπους, πρέπει 
να δεχτούν πυρά, πρέπει να λογοδοτήσουν γιατί έχουν άλ¬ 
λη αντίληψη από την κεντρική αντίληψη του έθνους. Και 
προσπαθώ να αποδείξω ότι η αντίληψη του έθνους δεν στη¬ 
ρίζεται σε ανάλυση γιατί έλειψε στο έθνος το γεγονός. Και 
για αυτή την έλλειψη φταίει το “δελτίο των 8” 

Και δεν φταίνε οι δημοσιογράφοι για το “δελτίο των 8”. 
Όπως δεν φταίνε για τους τίτλους των εφημερίδων στα 
20000 περίπτερα στη χώρα που βάζουν κάθε μέρα επί ενά¬ 
μισι μήνα συνθήματα για το πού βρίσκεται ο κακός, που 
βρίσκεται ο κακός, που είναι το τέρας και τι πρέπει να 
μισούμε. 

Σαν τσαμπιά κρεμασμένοι άνθρωποι στο περίπτερο και οι 
οικογένειες ευλαβικά βλέπουνε το ακρωτηριασμένο παιδί 
από τον νατοϊκό βομβαρδισμό κι ασφαλώς αντιδρούν με μί¬ 
σος για το 

ΝΑΤΟ. Γιατί η άλλη εικόνα δεν υπάρχει. Και η άλλη 
εικόνα δεν μπορεί να είναι ο ένας δημοσιογράφος στο πα¬ 
ράθυρο που λέει ότι έγινε εθνοκάθαρση. Ή ο Τσοχατζό- 
πουλος που για λόγους τακτικής, γιατί εγκαθιστά τους 8- 
300 στην Κρήτη και πρέπει να πείσει ότι δεν είναι αντιδυ- 


στη βάση εμπειριών προσφύγων που προσπαθούν να 
επιστρέφουν στην Κράϊνα, αλλά δεν τους το επιτρέπουν, 
αναγκάζονται να μένουν σε γείτονες και να αντικρίζουν το 
σπίτι τους στο οποίο δεν μπορούν πια να μείνουν. 

Αλλά ας επιστρέφουμε στο σήμερα. Όσο διαρκεΐ ο 
πόλεμος, σαράντα μέρες τώρα, δεν έχει γίνει ούτε μια φορά 
πρωτοσέλιδο το θέμα των προσφύγων, με την έννοια της 
εθνοκάθαρσης, και όχι των “φουκαράδων”. Όσο αστεία είναι 
η επιμονή του ΘΝΝ στο θέμα των τριών πιλότων, άλλο 
τόσο επικριτέο είναι το γεγονός, ότι ακόμα και όταν 150.000 
πρόσφυγες περνούσαν τα σύνορα σε μια μέρα, αυτό δεν έγινε 
θέμα. Νομίζω ότι πολύ καλοί συνάδελφοι φοβήθηκαν ότι αν 
έκαναν αυτό κεντρικό ζήτημα, θα προκαλούσαν την 
άμβλυνση των εντυπώσεων. Αυτή όμως είναι η λογική που 
καταστρέφει την είδηση. 

Θα σας δώσω συγκεκριμένα παραδείγματα υποβάθμισης 
της εθνοκάθαρσης, και των προσφύγων που δημιουργεί: Χτες 
σ’ όλα τα πρακτορεία το θέμα ήταν η αναβίωση των 
καταγγελιών για σφαγές, εκτελέσεις για τις οποίες 
υπάρχουν και σχετικές αναφορές της Διεθνούς Αμνηστίας. 
Καμία εφημερίδα, εκτός από την Ελευθεροτυπία δεν 
φιλοξένησε αυτή την είδηση. Για να μη θεωρηθεί ότι ευλογώ 
τα γένια μου, πάμε σε μια άλλη είδηση που δε δημοσιεύτηκε 
πουθενά. Πρόκειται για το διαχωρισμό των γυναικόπαιδων 
από τους Σέρβους στα σύνορα με τη Δημοκρατία της 
Μακεδονίας, με σκοπό, σύμφωνα με εκπρόσωπους της 
Ύπατης Αρμοστείας, να χρησιμοποιηθούν σαν ανθρώπινη 
ασπίδα σε στρατιωτικές εγκαταστάσεις. 

Τα ΜΜΕ πρέπει να πάψουν να εξαρτούνται από τις 
σέρβικες αρχές και τη σέρβικη πληροφόρηση, δηλαδή, να 
πάψουν να λειτουργούν σε περιοχές που βρίσκονται κάτω 
από τον έλεγχο και την ανοχή των σερβικών αρχών. Θα 
πρέπει οι ανταποκριτές να προσπαθούν να μπαίνουν 


τικός. Ή ο Σημίτης που πρέπει να πάρει 9 τρις και πρέπει 
κι αυτός να πει κάτι για την εθνοκάθαρση. Δεν μπορεί απ’ 
αυτό να βγει εικόνα στο λαό. Γιατί , αλίμονο, αυτό που 
βλέπει είναι ζωντανό. Το παιδί είναι τεμαχισμένο, η γυναί¬ 
κα κλαίει πάνω από τα ερείπια,και το εργοστάσιο είναι 
ξεκοιλιασμένο. Η άλλη εικόνα είναι του πρόσφυγα που κλαί¬ 
ει για το σπίτι του, της γυναίκας που οδύρεται και μιλάει 
στα παγκόσμια δελτία των ειδήσεων διαρκώς, σε όλη την 
Ευρώπη από το πρωί μέχρι το βράδυ. 

Ναι, η Ευρώπη παίζει πιο πολύ εθνοκάθαρση και λιγότε¬ 
ρο βομβαρδισμούς. Ναι, η Ευρώπη κάνει τον πόλεμο της, 
αλλά υπάρχει και βομβαρδισμός. Και πολλοί δημοσιογρά¬ 
φοι λένε τι φταίνε οι αθώοι Σέρβοι και υπάρχει σύγκρουση 
απόψεων. Αλλά εδώ στην χώρα μας λεΐπει,αυτή η άλλη 
εικόνα, το άλλο παιδί, ο άλλος άνδρας που εκτελέστηκε 
και το πτώμα του έπεσε στο ποτάμι. 

Αυτό μας λένε είναι ψέμα. 

Ωραία, αλλά είναι οι μαρτυρίες των διεθνών οργανισμών, 
είναι ο ΘΑΣΕ, είναι ο ΟΗΕ, οι οποίοι είναι ουδέτεροι στην 
σύγκρουση και που καμιά από τις δύο πλευρές δεν τους 
κατηγορεί με πάθος. 

Αυτές είναι ειδήσεις. Εδώ όμως δεν βλέπουμε την άλλη 
πλευρά σαν εικόνα. Η λέξη εθνοκάθαρση είναι αφηρημένη, 
δεν λέει τίποτα. Γιατί δεν υπάρχει η εικόνα της. 

Στη συνέχεια μπορείς να δεις μια είδηση στην ΕΛΕΥΘΕ¬ 
ΡΟΤΥΠΙΑ ή σε μια άλλη εφημερίδα ή και στο δελτίο των 
8, κάποιον ανταποκριτή να μιλάει για την εθνοκάθαρση. 
Αλλά δεν θα είναι εκεί η ζωντανή εικόνα. Η εικόνα αυτή 
έχει χαθεί για 10 χρόνια. Αυτό είναι που έκανε τους δημο¬ 
σιογράφους να αντιδράσουν, γιατί αποδεικνύεται ότι το “ 
δελτίο των 8” δεν είναι μια δημοσιογραφική υπόθεση αλλά 
μια πολιτική υπόθεση. 

Έχουμε 6 κόμματα που δεν μιλάνε για εθνοκάθαρση. Μιλά¬ 
νε μερικοί υπουργοί, αλλά οι κομματικές οργανώσεις ξέ¬ 
ρουν καλά την δουλειά τους. 

Ξέρουν ποιος είναι ο κακός και ξέρουν τι πρέπει να κρυ¬ 
φτεί. Και όποιος μιλάει για εθνοκάθαρση είναι...Νατοϊκός 
πράχτορας. 

Αλλά είναι αυτοί οι πολιτικοί συσχετισμοί που οδηγούν 
σε αυτή την τρομαχτική βία πάνω στην είδηση, στην εθνο¬ 
κάθαρση της είδησης. 

Οι δημοσιογράφοι δεν αντιστέκονται στους δημοσιογρά¬ 
φους, αντιστέκονται σε εκείνο το πολιτικό καθεστώς, την 
πολιτική γραμμή που έχει κάνει την Ελλάδα να κόβει την 
είδηση στην μέση. Αυτό είναι το πρόβλημα. 

συνέχεια πίσω 


του Η. Ζαφεφόπουλου 




Σελίδα 


ΝΕΑ ΑΝΑΤΟΛΗ 


ΠΑΡΑΣΚΕΥΗ 14 ΜΑΪΟΥ 1999 


Βέβαια ο φίλος Τ. Μίχας είπε ότι η Ρωσία μίλησε στις 
ειδήσεις για εθνοκάθαρση. Η Ρωσία επί τρεις βδομάδες σε 
όλα τα επίπεδα αρνιόταν ότι υπήρχε εθνοκάθαρση. Και βέ¬ 
βαια δεν έδειχνε εθνοκάθαρση. Και όταν άρχισε να μιλάει 
για εθνοκάθαρση ήταν επειδή ο Μιλόσεβιτς αρνιόνταν να 
βάλλει την υπογραφή του κάτω από ένα κείμενο που θα 
έφερνε εκτός από τους Αμερικάνους και τους Ρώσους στο 
Κόσοβο. 

Οι Ρώσοι άφηναν το ΝΑΤΟ να ρίχνει τις βόμβες και οι 
ίδιοι ασκούσαν πιέσεις στον Μιλόσεβιτς για να υπογράψει 
κάνοντας τον φίλο στους Σέρβους. 

Είναι γεγονός ότι η απόκρυψη της είδησης της εθνοκά¬ 
θαρσης έγινε στην Ελλάδα, στην Ρωσία και στον νέο σύμ¬ 
μαχο που έχει βρεθεί στην Ανατολή, στην Κινέζικη διχτα- 
τορία. 

Όλοι αυτοί έχουν μια ορισμένη άποψη για την είδηση και 
τον ιμπεριαλισμό. 

Επιτρέψτε μου να έχω την άποψη ότι αυτή η Ανατολή με 
την οποία φλερτάρει η Ελλάδα, είναι κρατικοί γραφειο¬ 
κρατικοί καπιταλισμοί στρατιωτικού τύπου που επιδιώκουν 
την ηγεμονία, την παγκόσμια ηγεμονία με αλλαγές στα 
σύνορα παντού. 


Η εθνοκάθαρση είναι μια από τις μεθόδους αυτής της 
αλλαγής. 

Η άλλη πλευρά είναι οι Δυτικοί ιμπεριαλιστές που προ¬ 
σπαθούν να συγκρατήσουν, δίχως αρχές μια τέτοια πολιτι¬ 
κή τάση Υπάρχουν κριτικές στους βομβαρδισμούς από πολ¬ 
λούς δημοκράτες στη Δύση που λένε. 

-Γιατί αφήσατε τους Κοσοβάρους να σφαχτούν, ή γιατί 
αφού τους κρατούσε ο Μιλόσεβιτς εσείς κάνατε επίθεση 
και δεν θυσιάσατε κανέναν αμερικάνο στρατιώτη αφήνο¬ 
ντας τους Κοσοβάρους να σφάζονται, γιατί κάνατε προβο¬ 
κάτσια και συσπειρώσατε τους Σέρβους δημοκράτες γύρω 
από τον Μιλόσεβιτς. 

Αυτές είναι κριτικές αιχμηρότατες. 

Αλλά πρέπει να παραδεχτούμε ότι το στρατόπεδο που 
στην πληροφορία έχει μια ισότιμη ή σχεδόν ισότιμη αντι¬ 
μετώπιση είναι το στρατόπεδο της Ευρώπης. Αν το Ανατο¬ 
λικό στρατόπεδο είναι ο Χίτλερ το Δυτικό στρατόπεδο εί¬ 
ναι η ιμπεριαλιστική Αγγλία και η Αμερική πριν από τον 
δεύτερο παγκόσμιο πόλεμο. 

Σε αυτόν τον κόσμο ζούμε και ανάμεσα σε αυτά τα δύο 
στρατόπεδα βρίσκεται η χώρα μας. 

Το Ανατολικό στρατόπεδο της λέει ότι έχασε την ψυχή 


της, ότι έχει υποταχτεί στην Δύση, στο χρήμα, έχει χάσει 
το πνεύμα και πρέπει να βρει το πνεύμα την τιμιότητα ί¬ 
σως και την επιβίωσή της στην Ανατολή. 

Είναι μια καμπάνια που πάλι από το δελτίο των 8 άρχισε 
από το Μακεδονικό και μας οδήγησε σε πράξεις για τις 
οποίες αυτό το έθνος σε λίγο θα ντρέπεται ολόκληρο. 

Συνεχίστηκε στα Ίμια που παραλίγο να κάνουμε πόλεμο 
για ένα ζήτημα οριοθέτησης και να σφαχτούμε οι δύο λαοί 
χωρίς η ιστορία να δικαιώσει κανέναν από τους δυο γιαυτό. 

Αυτή η πολιτική που πιθανότατα θα οδηγήσει την χώρα 
σε βαριές περιπέτειες οι οποίες στο πολιτικό επίπεδο προσ¬ 
διορίζονται από ένα ζήτημα αγαπητοί φίλοι. 

Ότι δηλαδή η ακροδεξιά και ενός είδους ονομαζόμενη 
αριστερά με ανατολικούς προσανατολισμούς έχουν ενωθεί. 

Ο φασισμός και η “αντίσταση” στο φασισμό έχουν ενω¬ 
θεί κάτω από την σκιά, κάτω από την ηγεμονία μιας επιθε¬ 
τικής πολιτικής. 

Η αντίσταση των δημοκρατών, των δημοκρατών δημο¬ 
σιογράφων και κάθε τίμιου ανθρώπου, ιΰστε να εμποδίσει 
αυτό το μέτωπο να επιβάλει και το ψέμα και την κυριαρχία 
του στην Ελλάδα είναι ένα ζήτημα ζωής και θανάτου για 
την δημοκρατία στη χώρα μας. 


Η ομιλία του Θ. Παπανδρόηουλου 


Αγαπητοί φίλοι και αρκετοί συνάδελφοι που εί¬ 
στε εδώ, απευθύνομαι σ’ εσάς σαν άνθρωπος που συμπλη¬ 
ρώνει φέτος 36 χρόνια δημοσιογραφίας και στη δημοσιο¬ 
γραφική μου πορεία έμαθα να δέχομαι τα γεγονότα, να τα 
εξετάζω, να τα αναλύω, να τα διασταυρώνω, ξανά και ξα¬ 
νά, να τα επαληθεύω, και όταν δω συγκλίσεις να καταλή¬ 
γω σε συμπεράσματα. Λοιπόν, μ’ αυτή την έννοια η ομιλία 
μου δεν θα περιέχει ούτε σχόλια, ούτε αξιολογήσεις, ούτε 
κριτικές. Αυτό θα μπορούσα, ενδεχομένως να το κάνω με- 
τέπειτα στη διάρκεια της συζητήσεως. Εγώ θα σας μετα¬ 
φέρω μια σειρά από άρθρα και θα σας παρακαλέσω όσοι 
από εσάς δεν είστε δημοσιογράφοι να ασκήσετε για 15-20 
λεπτά το επάγγελμα του δημοσιογράφου. Δηλ. με βάση 
αυτά που θα σας πω και για τα οποία θα αναφέρω όλες τις 
πηγές, θα μπορούσατε ενδεχομένως, αν θέλετε, να κάνετε 
τη δική σας έρευνα, έχοντας όλες τις προσβάσεις, και να 
καταλήξετε στα δικά σας συμπεράσματα. 

Θα ξεκινήσω από τον πόλεμο στη Ομοσπονδία της Γιου¬ 
γκοσλαβίας ή Νέα Γιουγκοσλαβία όπως είναι η επίσημη 
ονομασία του κράτους αυτού. Θα σας διαβάσω ένα κείμενο 
και όταν τελειώσω θα σας πω από που προέρχεται: 

“Το χονδροειδές λάθος που κάναμε μετά τον πόλεμο ή¬ 
ταν να εξοικειώσουμε τους Αλβανούς με τις ιδέες τηςΑυτ. 
Ευρώπης σε ό,τι αφορά την έννοια της ιδιωτικής ιδιοκτη¬ 
σίας και με ιδέες περί δημοκρατίας που τους ήσαν στο 
παρελθόν άγνωστες. Αν δεχτούμε ότι η μετάθεση και η 
μεταφορά, η διαδοχική μεταφορά των Αλβανών, μετά την 
αποικιοκρατία μας. παραμένει χωρίς αποτέλεσμα πρέπει 
να βρούμε τρόπο ώστε αυτό τον υπανάπτυκτο Ααό να τον 
μεταφυτεύσουμε μαζικά .Οι δυο χώρες που. ενδεχομένως 
θα μπορούσαν να τους δεχτούν, ως μεταφύτευση είναι η 
Αλβανία και η Τουρκία. Έτσι κι αλλιώς ο σημερινός πό¬ 
λεμος είναι συνηθισμένος με πολύ χειρότερα πράγματα 
ώστε να ασχολείται με καθημερινά προβλήματα τα οποία 
έτσι κι αλλιώς δεν θα μπορούσαν να τον ανησυχήσουν. 

Για μας το πρόβλημα είναι πως η Γερμανία κατόρθωσε 
να διώξει από τη χώρα της δεκάδες χιλιάδες Εβραίων; 
Πως η Ρωσία κατάφερε να μεταφέρει από μια περιοχή 
στην άλλη εκατομμύρια ανθρώπους; 

Από αυτά πρέπει να αντλήσουμε διδάγματα και σι- 
γά-σιγά να αρχίσουμε να σκεπτόμαστε πως θα τα ε¬ 
φαρμόσουμε. 

Ο πρώτος όρος για να πραγματοποιηθεί μια μαζική με¬ 
ταφορά πληθυσμού είναι να δημιουργήσουμε μια ψύχωση 
κατάλληλη ώστε ο φόβος που θα δημιουργηθεί σ’ αυτό τον 
πληθυσμό να μπορέσει να τον ωθήσει να φύγει από το μέ¬ 
ρος που είναι. Ξέρουμε ότι οι μάζες των μουσουλμάνων 
είναι πολύ εύκολα επηρεάσιμες. ιδίως στο επίπεδο το θρη¬ 
σκευτικό. διότι είναι φανατικές και έχουν προλήψεις. Κα¬ 
τά συνέπεια θα πρέπει να προετοιμάσουμε το ιδεολογικό 
και ψυχολογικό έδαφος, ενδεχομένως εξαγοράζοντας και 
ορισμένους από τους ανθρώπους που είναι στον κλήρο τους. 
Όσον αφορά τώρα τη δεύτερη φάση, εφόσον πετύχει η πρώ¬ 
τη. θα πρέπει να αρχίσουμε να ασκούμε νομοθετική και 
εξουσιαστική τρομοκρατία στους Αλβανούς. Θα μπορούμε 
να αρχίσουμε να τους βάζουμε στη φυλακή χωρίς λόγο, να 
τους βάζουμε αυστηρά πρόστιμα όταν κάνουν παραβάσεις, 
να τους καίμε τα κτήματα τους, να βιάζουμε τις γυναίκες 
τους και γενικά στο οικονομικό επίπεδο εκείνο που πρέπει 


να προσέξουμε είναι το πως θα τους αποκόψουμε από την 
ιδιοκτησία τους. Οι Α λβανοί είναι παρά πολύ ευαίσθητοι 
άνθρωποι στην θρησκεία. κατά συνέπεια το σημείο αυτό, 
δηλ. της θρησκείας, θα το προσέξουμε ιδιαίτερα και ο κα¬ 
λύτερος τρόπος για να μπορέσουμε να το αξιοποιήσουμε 
είναι ο διωγμός των παπάδων τους. 

Σε ότι αφορά τώρα το άδειασμα των χωριών και μετά το 
άδειασμα των πόλεων εκεί τα πράγματα είναι πιο δύσκο¬ 
λα διότι στα χωριά και στις πόλεις ο οικογενειακός θε¬ 
σμός είναι πάρα πολύ ισχυρός. Κατά συνέπεια για να μπο¬ 
ρέσουμε να πετύχουμε τους στόχους μας, αυτό τον οικογε¬ 
νειακό θεσμό θα πρέπει να τον διαλύσουμε.” 

Αυτό το κείμενο, κυρίες και κύριοι , δημοσιεύτηκε με 
την ένδειξη απόρρητο στα 1937 στα αρχεία του γιουγκο¬ 
σλαβικού στρατού υπό τον αριθμό 4 και βρίσκεται ακόμα 
στη θυρίδα 68 του γιουγκοσλαβικού 
Υπουργείου Εξωτερικών. 

Το 1986 ένας γνωστός γιουγκοσλάβος οικονομολόγος, σέρ¬ 
βικης καταγωγής, ο Κόστα Μιχαήλοβιτς, μέλος της Σέρ¬ 
βικης Ακαδημίας από το 1984, μαζί με τη βοήθεια μιας 
ομάδας που είχε συστήσει ο Ντόμπριτσα Τσόσιτς, γνω¬ 
στός σέρβος συγγραφέας και μετέπειτα πρόεδρος της δη¬ 
μοκρατίας της Γιουγκοσλαβίας, εκπόνησαν ένα κείμενο 
απ’ το οποίο μεταξύ άλλων διαβάζω τα εξής : “Εμείς οι 
Σέρβοι πρέπει να καλέσουμε τους Σέρβους να επανακερδί- 
σουν τα εδάφη τους, εδάφη που χάθηκαν κατά τη γνώμη 
μας με το Σύνταγμα του 1974, ένα Σύνταγμα το οποίο το 
κρίνουμε ως αυτοκτονικό. Με βάση το Σύνταγμα αυτό θα 
μπορούσαμε σε περίπτωση ανεξαρτησίας της ομοσπονδίας 
μας(σ.σ. εννοούν την πρώην Γιουγκοσλαβική Ομοσπονδία 
) να υποστούμε νέες αδικίες και νέες θυσίες οι οποίες θα 
ήταν εις βάρος του σερβικού λαού. Προκειμένου να προλά¬ 
βουμε αυτά τα ενδεχόμενα θα πρέπει, πρώτοι εμείς, να 
ξυπνήσουμε σε περίπτωση ανεξαρτητοποιήσεως οποιοσ¬ 
δήποτε δημοκρατίας, να ξυπνήσουμε από μια φυσική πο¬ 
λιτική και νομοθετική γενοκτονία”. 

Αυτό το κείμενο δημοσιεύτηκε σαν Μωηοπιηιΐιιιη (Μνη¬ 
μόνιο) το 1986 επίσημα από την Ακαδημία Επιστημών του 
Βελιγραδιού και αυτό το κείμενο είναι σε πολύ μεγάλο 
βαθμό ο λόγος που εκφώνησε ο Σλόμπονταν Μιλόσεβιτς 
το1989 στην Πρίστινα. Και μετά από δέκα μέρες , όπως 
γνωρίζετε, ο γιουγκοσλαβικός στρατός κατάργησε την 
αυτονομία της επαρχίας του Κοσσυφοπεδίου, μπαίνοντας 
στο κοινοβούλιο του Κοσσυφοπεδίου, εκδιώχνοντας τους 
εκλεγμένους βουλευτές από την επαρχία και 
εγκαθιστώντας βουλευτές οι οποίοι ακολουθούσαν το 
στρατό. Αυτά ως προς το ιδεολογικό περίβλημα. 

Ας πάμε τώρα στο δημοσιογραφικό. Τον λένε Βέραν Μά- 
τιτς, είναι Σέρβος δημοσιογράφος και ήταν ο αρχισυντά¬ 
κτης του ανεξάρτητου ραδιοφωνικού σταθμού Β-92 στο Βε¬ 
λιγράδι. Ο σταθμός αυτός έκλεισε βίαια με επέμβαση της 
αστυνομίας την παραμονή των βομβαρδισμών, και η από¬ 
φαση με την οποία η αστυνομία έκλεισε το σταθμό έγραφε 
ότι “εξέπεμπε παρανόμως και δεν είχε νόμιμη συχνότη¬ 
τα”. Οι 32 δημοσιογράφοι του Β-92 ξυλοκοπήθηκαν άγρια 
και, με συνοπτικές διαδικασίες, έξι απ’ αυτούς καταδικά¬ 
στηκαν σε 5 χρόνια φυλακή διότι, προσέξτε, η Σερβία βρι¬ 
σκόταν σε εμπόλεμη κατάσταση. 

Δεν είχαν αρχίσει ούτε οι βομβαρδισμοί, ούτε είχε κηρυ¬ 


χθεί κανένας πόλεμος απέναντι στη χώρα αυτή. Ο Βέραν 
Μάτις απεύθυνε ένα 808 σε κάθε δημοσιογράφο, όπου ή¬ 
ταν δυνατό. Έμεινε στη φυλακή 18 μέρες και βγήκε από 
τη φυλακή ύστερα από επέμβαση του Βουκ Ντράσκοβιτς. 
Σήμερα ο σταθμός αυτός κάνει παράνομες εκπομπές μέσω 
του ράδιο Βιένη, και σύμφωνα με τις εκτιμήσεις του έχει 
5.000.000 ακροατές στη Σερβία. Έχει παράλληλα δημιουρ¬ 
γήσει, μέσω του Ίντερνετ, ένα δίκτυο ακροατών διεθνώς, 
που υπολογίζεται γύρω στα 10.000.000. 

Ο Βέραν Μάτιτς έστειλε επιστολή στην Ένωση Ευρω¬ 
παίων Δημοσιογράφων, της οποίας είχα την τιμή να είμαι 
έξι χρόνια πρόεδρος και παρενθετικά σας λέω ότι με δική 
μου πρωτοβουλία η Ένωση Ανεξάρτητων Συντακτών της 
Σερβίας έγινε μέλος της Ένωσης μας, την οποία επιστο¬ 
λή κοινοποίησε και στη Διεθνή Ομοσπονδία Δημοσιογρά¬ 
φων και στους έλληνες ανταποκριτές στο Βελιγράδι, νο¬ 
μίζοντας ότι επειδή η Ελλάδα είναι δυτική χώρα, θα μετα¬ 
διδόταν η επιστολή από τα ελληνικά ΜΜΕ. Όμως αυτή 
την επιστολή, ούτε την έχετε ακούσει, ούτε την έχετε δια¬ 
βάσει πουθενά. Γράφει, λοιπόν αυτή η επιστολή, που δέ¬ 
χθηκα εγώ, όχι από τον ίδιο το συγγραφέα, αλλά μέσω 
άλλου διαύλου: “Το καθεστώς Μιλόσεβιτς με σκοπό να 
εμποδίσει τις ραδιοφωνικές εκπομπές του σταθμού μας, 
χρησιμοποίησε όλα τα αθέμιτα μέσα που μπορεί κανείς να 
φανταστεί, και επιπλέον μας κατηγόρησε αναδρομικά, για 
εκπομπές που είχαμε κάνει μήνες πριν. Οι εκπομπές αυ¬ 
τές αφορούσαν τις καταθέσεις της οικογένειας Μιλόσε¬ 
βιτς στους φορολογικούς παραδείσους της Ευρώπης, οι ο¬ 
ποίες υπολογίζονται σε 2 δις δολλάρια”. 

Το γεγονός αυτό το κατάγγειλε ο ίδιος ο Βουκ Ντράσκο¬ 
βιτς, όταν είχε έρθει τον Απρίλιο του 1997 στο Συμβούλιο 
της Ευρώπης, στο Στρασβούργο, τη μέρα που συζητιόταν 
η υποψηφιότητα της Ομοσπονδίας της Γιουγκοσλαβίας για 
να συμμετέχει στο Συμβούλιο της Ευρώπης, ως παρατηρη¬ 
τής. Αυτό το γεγονός καταγγέλθηκε ενώπιον 68 δημοσιο¬ 
γράφων που κάλυπταν τα θέματα της Ευρώπης. 

Τις ίδιες μέρες, δηλαδή μετά το κλείσιμο του Β-92, έ¬ 
κλεισε η εφημερίδα Νέβι Ντέβγκρα, και ο ιδρυτής και οι 
συνεργάτες του, κατηγορήθηκαν για συκοφαντική δυσφή- 
μηση του αντιπροέδρου της κυβέρνησης και φυλακίστη¬ 
καν για 5 μήνες. 

Σε τελευταία επιστολή του που έστειλε ο Βέραν Μάτιτς 
στις δημοσιογραφικές μας ενώσεις, μας πληροφόρησε ότι 
βρίσκονται στις φυλακές ή δέχονται επιθέσεις εκφοβισμού, 
τουλάχιστον πάνω από 250 σέρβοι δημοσιογράφοι-συνά- 
δελφοι. 

Το μόνο, λοιπόν, που σας ζητάω, φίλοι και φίλες, είναι 
λίγος σεβασμός προς τους ανθρώπους αυτούς. 





